# Uradni list C 379A/10.

| | ISSN 1977-1045 |
| --- | --- |
| Uradni list
  Evropske unije | C 379A |
| | |
| Slovenska izdaja | Informacije in objave | Letnik 6310. november 2020 |

ISSN 1977-1045

Uradni list

Evropske unije

C 379A

Slovenska izdaja

Informacije in objave

Letnik 6310. november 2020

---

| Vsebina | Stran |
| --- | --- |
| | V   Objave |
| | UPRAVNI POSTOPKI |
| | Evropska komisija |
| 2020/C 379 A/01 | Urad Skupnosti za rastlinske sorte (CPVO) – Angers (Francija) – Objava prostega delovnega mesta predsednice/predsednika (začasni uslužbenec/začasna uslužbenka – razred AD 14) – COM/2020/20052 | 1 |

Vsebina

Stran

V   Objave

UPRAVNI POSTOPKI

Evropska komisija

2020/C 379 A/01

Urad Skupnosti za rastlinske sorte (CPVO) – Angers (Francija) – Objava prostega delovnega mesta predsednice/predsednika (začasni uslužbenec/začasna uslužbenka – razred AD 14) – COM/2020/20052

1

---

| SL | |
| --- | --- |

SL

---

V Objave

UPRAVNI POSTOPKI

Evropska komisija

| 10.11.2020 | SL | Uradni list Evropske unije | CA 379/1 |
| --- | --- | --- | --- |

10.11.2020

SL

Uradni list Evropske unije

CA 379/1

---

Urad Skupnosti za rastlinske sorte (CPVO) – Angers (Francija)

Objava prostega delovnega mesta predsednice/predsednika

(začasni uslužbenec/začasna uslužbenka – razred AD 14)

COM/2020/20052

(2020/C 379 A/01)

Predstavitev delodajalca

Urad Skupnosti za rastlinske sorte (v nadaljnjem besedilu: CPVO ali urad) je neodvisna agencija EU, ustanovljena 27. julija 1994 z Uredbo Sveta (ES) št. 2100/94 (1). CPVO je odgovoren za upravljanje sistema žlahtniteljskih pravic v Skupnosti. S tem sistemom se zagotavlja varstvo novih rastlinskih sort s pravico intelektualne lastnine na ravni Evropske unije. Poslanstvo CPVO je izvajati in spodbujati učinkovit sistem pravic intelektualne lastnine, ki podpira ustvarjanje novih sort rastlin v dobro družbe.

Urad ima sedež v Angersu v Franciji. Zaposluje okoli 50 oseb in ima letni proračun v višini približno 20 milijonov EUR, ki se financira zlasti s prihodki različnih pristojbin, ki jih zaračunava.

Dodatne informacije so na voljo na spletnem mestu http://www.cpvo.europa.eu.

Delovno mesto

Predsednica oziroma predsednik zastopa urad in skrbi za njegovo vodenje. Ima zlasti naslednje naloge:

| — | sprejetje vseh potrebnih ukrepov, med drugim sprejetje notranjih upravnih navodil in objava obvestil, da se zagotovi delovanje urada v skladu z določbami, pravili in smernicami EU, |
| --- | --- |

—

sprejetje vseh potrebnih ukrepov, med drugim sprejetje notranjih upravnih navodil in objava obvestil, da se zagotovi delovanje urada v skladu z določbami, pravili in smernicami EU,

| — | priprava načrta prihodkov in odhodkov urada in izvrševanje njegovega proračuna, |
| --- | --- |

—

priprava načrta prihodkov in odhodkov urada in izvrševanje njegovega proračuna,

| — | izvrševanje – v zvezi z osebjem urada – pooblastil, ki jih imajo institucije EU na podlagi Kadrovskih predpisov za uradnike Evropske unije in Pogojev za zaposlitev drugih uslužbencev Evropske unije, |
| --- | --- |

—

izvrševanje – v zvezi z osebjem urada – pooblastil, ki jih imajo institucije EU na podlagi Kadrovskih predpisov za uradnike Evropske unije in Pogojev za zaposlitev drugih uslužbencev Evropske unije,

| — | predložitev upravnemu svetu osnutkov sprememb Uredbe (ES) št. 2100/94, uredb o pristojbinah in drugih izvedbenih pravil ali katerih koli drugih pravil, povezanih z žlahtniteljskimi pravicami v Skupnosti, |
| --- | --- |

—

predložitev upravnemu svetu osnutkov sprememb Uredbe (ES) št. 2100/94, uredb o pristojbinah in drugih izvedbenih pravil ali katerih koli drugih pravil, povezanih z žlahtniteljskimi pravicami v Skupnosti,

| — | zastopanje CPVO ter komuniciranje z različnimi deležniki in javnostjo o vseh zadevah v pristojnosti urada. |
| --- | --- |

—

zastopanje CPVO ter komuniciranje z različnimi deležniki in javnostjo o vseh zadevah v pristojnosti urada.

Profil kandidata/kandidatke (merila za izbor)

Od kandidata ali kandidatke pričakujemo dinamičnost in izredno strokovnost ter izpolnjevanje naslednjih meril za izbor:

| (a) | vodstvene izkušnje, zlasti:






  — | dobre vodstvene sposobnosti za vodenje na strateški in operativni ravni upravljanja v dinamičnem in spreminjajočem se znanstvenem okolju, |
| --- | --- | --- |

(a)

vodstvene izkušnje, zlasti:

—

dobre vodstvene sposobnosti za vodenje na strateški in operativni ravni upravljanja v dinamičnem in spreminjajočem se znanstvenem okolju,

| — | odlična sposobnost oblikovanja in uresničevanja strateške vizije, določanja ciljev ter motiviranja in vodenja visoko usposobljenih ekip v večkulturnem in večjezičnem okolju, |
| --- | --- |

—

odlična sposobnost oblikovanja in uresničevanja strateške vizije, določanja ciljev ter motiviranja in vodenja visoko usposobljenih ekip v večkulturnem in večjezičnem okolju,

| — | zelo dobre sposobnosti odločanja, vključno s sposobnostjo sprejemanja odločitev v kompleksnem političnem okolju in v izrednih razmerah, |
| --- | --- |

—

zelo dobre sposobnosti odločanja, vključno s sposobnostjo sprejemanja odločitev v kompleksnem političnem okolju in v izrednih razmerah,

| — | dokazljivo upoštevanje vodilnih načel odprtosti, preglednosti, neodvisnosti in znanstvene odličnosti, v skladu s katerimi deluje CPVO, ter njegove zavezanosti ljudem, inovacijam in odličnosti; |
| --- | --- |

—

dokazljivo upoštevanje vodilnih načel odprtosti, preglednosti, neodvisnosti in znanstvene odličnosti, v skladu s katerimi deluje CPVO, ter njegove zavezanosti ljudem, inovacijam in odličnosti;

| (b) | strokovno znanje in izkušnje, zlasti:






  — | izkušnje in zelo dobro znanje s področja žlahtniteljskih pravic, registracije rastlinskih sort ali povezanih področij, |
| --- | --- | --- |

(b)

strokovno znanje in izkušnje, zlasti:

—

izkušnje in zelo dobro znanje s področja žlahtniteljskih pravic, registracije rastlinskih sort ali povezanih področij,

| — | dobro poznavanje politik EU na področju intelektualne lastnine, žlahtniteljskih pravic, povezanih mednarodnih dejavnosti in drugih politik, ki so pomembne za dejavnosti urada, |
| --- | --- |

—

dobro poznavanje politik EU na področju intelektualne lastnine, žlahtniteljskih pravic, povezanih mednarodnih dejavnosti in drugih politik, ki so pomembne za dejavnosti urada,

| — | dokazane izkušnje z upravljanjem proračunskih, finančnih in človeških virov na nacionalni, evropski in/ali mednarodni ravni, |
| --- | --- |

—

dokazane izkušnje z upravljanjem proračunskih, finančnih in človeških virov na nacionalni, evropski in/ali mednarodni ravni,

| — | dobro poznavanje evropskih institucij, njihovega delovanja in medsebojnih odnosov; |
| --- | --- |

—

dobro poznavanje evropskih institucij, njihovega delovanja in medsebojnih odnosov;

| (c) | komunikacijske/pogajalske spretnosti, zlasti:






  — | zmožnost učinkovitega in tekočega sporazumevanja z deležniki na pregleden in odprt način, vključno z mediji, javnostjo, evropskimi, mednarodnimi, nacionalnimi in lokalnimi organi, mednarodnimi organizacijami itn., |
| --- | --- | --- |

(c)

komunikacijske/pogajalske spretnosti, zlasti:

—

zmožnost učinkovitega in tekočega sporazumevanja z deležniki na pregleden in odprt način, vključno z mediji, javnostjo, evropskimi, mednarodnimi, nacionalnimi in lokalnimi organi, mednarodnimi organizacijami itn.,

| — | odlične spretnosti v zvezi z medosebnimi odnosi, dialogom med partnerji, usklajevanjem in pogajanji, |
| --- | --- |

—

odlične spretnosti v zvezi z medosebnimi odnosi, dialogom med partnerji, usklajevanjem in pogajanji,

| — | bogate izkušnje s pogajanji na visoki ravni v mednarodnem okolju; |
| --- | --- |

—

bogate izkušnje s pogajanji na visoki ravni v mednarodnem okolju;

prednosti:

| — | spodaj navedena visokošolska izobrazba po možnosti iz prava ali bioloških znanosti s specializacijo s področja rastlin, na primer botanike, genetike ali žlahtnjenja rastlin, |
| --- | --- |

—

spodaj navedena visokošolska izobrazba po možnosti iz prava ali bioloških znanosti s specializacijo s področja rastlin, na primer botanike, genetike ali žlahtnjenja rastlin,

| — | izkušnje v večkulturnem okolju, |
| --- | --- |

—

izkušnje v večkulturnem okolju,

| — | znanje francoščine, saj ima urad sedež v Franciji. |
| --- | --- |

—

znanje francoščine, saj ima urad sedež v Franciji.

Pogoji za prijavo

V fazi izbora se upoštevajo tisti kandidati in kandidatke, ki do roka za prijavo izpolnjujejo naslednje formalne pogoje:

| — | Državljanstvo: imeti morajo državljanstvo države članice Evropske unije. |
| --- | --- |

—

Državljanstvo: imeti morajo državljanstvo države članice Evropske unije.

| — | Visokošolska izobrazba ali diploma: imeti morajo:






  — | raven izobrazbe, ki ustreza zaključenemu in z diplomo potrjenemu visokošolskemu študiju, če ta običajno traja štiri leta ali več, |
| --- | --- | --- |

—

Visokošolska izobrazba ali diploma: imeti morajo:

—

raven izobrazbe, ki ustreza zaključenemu in z diplomo potrjenemu visokošolskemu študiju, če ta običajno traja štiri leta ali več,

| — | ali raven izobrazbe, ki ustreza zaključenemu in z diplomo potrjenemu visokošolskemu študiju, in ustrezne vsaj enoletne delovne izkušnje, če visokošolski študij običajno traja vsaj tri leta (te enoletne delovne izkušnje se ne štejejo v delovne izkušnje po pridobitvi diplome, ki se zahtevajo v nadaljevanju). |
| --- | --- |

—

ali raven izobrazbe, ki ustreza zaključenemu in z diplomo potrjenemu visokošolskemu študiju, in ustrezne vsaj enoletne delovne izkušnje, če visokošolski študij običajno traja vsaj tri leta (te enoletne delovne izkušnje se ne štejejo v delovne izkušnje po pridobitvi diplome, ki se zahtevajo v nadaljevanju).

| — | Delovne izkušnje: imeti morajo vsaj 15 let delovnih izkušenj po pridobitvi diplome (2) na ravni, za katero so usposobljeni po zgoraj navedeni izobrazbi, od tega vsaj pet let na področju dejavnosti urada. |
| --- | --- |

—

Delovne izkušnje: imeti morajo vsaj 15 let delovnih izkušenj po pridobitvi diplome (2) na ravni, za katero so usposobljeni po zgoraj navedeni izobrazbi, od tega vsaj pet let na področju dejavnosti urada.

| — | Vodstvene izkušnje: vsaj pet let delovnih izkušenj po pridobitvi diplome mora biti pridobljenih na visokem vodstvenem položaju (3) na področju, relevantnem za to delovno mesto. |
| --- | --- |

—

Vodstvene izkušnje: vsaj pet let delovnih izkušenj po pridobitvi diplome mora biti pridobljenih na visokem vodstvenem položaju (3) na področju, relevantnem za to delovno mesto.

| — | Jeziki: temeljito morajo obvladati enega od uradnih jezikov Evropske unije (4) in imeti zadovoljivo znanje še enega od njih. Izbirne komisije bodo med razgovori preverile, ali kandidati in kandidatke izpolnjujejo zahtevo po zadovoljivem znanju drugega uradnega jezika EU. To pomeni, da lahko razgovor (del razgovora) poteka v tem drugem jeziku. |
| --- | --- |

—

Jeziki: temeljito morajo obvladati enega od uradnih jezikov Evropske unije (4) in imeti zadovoljivo znanje še enega od njih. Izbirne komisije bodo med razgovori preverile, ali kandidati in kandidatke izpolnjujejo zahtevo po zadovoljivem znanju drugega uradnega jezika EU. To pomeni, da lahko razgovor (del razgovora) poteka v tem drugem jeziku.

| — | Starostna omejitev: starost kandidatk in kandidatov na dan roka za prijavo mora omogočati, da lahko opravijo celotni petletni mandat, preden dosežejo upokojitveno starost. Začasni uslužbenci in uslužbenke Evropske unije upokojitveno starost dosežejo zadnji dan meseca, v katerem dopolnijo starost 66 let (glej člen 47 Pogojev za zaposlitev drugih uslužbencev Evropske unije (5)). |
| --- | --- |

—

Starostna omejitev: starost kandidatk in kandidatov na dan roka za prijavo mora omogočati, da lahko opravijo celotni petletni mandat, preden dosežejo upokojitveno starost. Začasni uslužbenci in uslužbenke Evropske unije upokojitveno starost dosežejo zadnji dan meseca, v katerem dopolnijo starost 66 let (glej člen 47 Pogojev za zaposlitev drugih uslužbencev Evropske unije (5)).

Poleg tega morajo kandidatke in kandidati imeti izpolnjene vse zakonske obveznosti glede služenja vojaškega roka ter biti moralno primerni in fizično sposobni za opravljanje predvidenih nalog.

Izbor in imenovanje

Predsednico oziroma predsednika bo imenoval Svet Evropske unije na podlagi ožjega seznama Evropske komisije.

Za oblikovanje tega ožjega seznama bo Evropska komisija organizirala izbirni postopek v skladu s svojimi postopki za izbor in zaposlitev (glej Compilation Document on Senior Officials Policy – dokument o politiki glede visokih uradnikov (6)).

V tem izbirnem postopku bo Evropska komisija ustanovila predizbirno komisijo. Ta komisija bo proučila vse prijave, opravila prvo preverjanje izpolnjevanja pogojev za prijavo in opredelila kandidatke oziroma kandidate, katerih profil bo najbolj ustrezal navedenim merilom za izbor in ki bodo lahko povabljeni na razgovor s predizbirno komisijo.

Na podlagi opravljenih razgovorov bo predizbirna komisija pripravila ugotovitve in predlagala seznam kandidatk oziroma kandidatov, s katerimi bo lahko Posvetovalni odbor Evropske komisije za imenovanja (v nadaljnjem besedilu: Posvetovalni odbor za imenovanja) opravil dodatne razgovore. Ta odbor bo ob upoštevanju ugotovitev predizbirne komisije izbral kandidatke oziroma kandidate, ki bodo povabljeni na razgovor.

Kandidatke oziroma kandidati, povabljeni na razgovor s Posvetovalnim odborom za imenovanja, se bodo udeležili celodnevnega preverjanja vodstvenih sposobnosti v ocenjevalnem centru, ki ga vodijo zunanji kadrovski svetovalci. Posvetovalni odbor za imenovanja bo ob upoštevanju rezultatov razgovora in poročila ocenjevalnega centra sestavil ožji seznam kandidatk oziroma kandidatov, ki so po njegovem mnenju primerni za opravljanje funkcije predsednice oziroma predsednika CPVO.

S kandidati oziroma kandidatkami z ožjega seznama Posvetovalnega odbora za imenovanja bodo opravili razgovor člani oziroma članice Komisije, pristojni za generalni direktorat, zadolžen za odnose z uradom (7).

Po teh razgovorih bo Evropska komisija sprejela ožji seznam najprimernejših kandidatk oziroma kandidatov ter ga po prejemu mnenja upravnega sveta CPVO poslala Svetu. Svet se lahko odloči z njimi opraviti razgovore, preden z ožjega seznama Komisije imenuje predsednico oziroma predsednika. Uvrstitev na ta ožji seznam še ne zagotavlja imenovanja.

Od kandidatk in kandidatov se lahko poleg navedenega zahteva, da se udeležijo dodatnih razgovorov in/ali testov.

Iz operativnih razlogov in zaradi čim hitrejšega dokončanja izbirnega postopka, kar je v interesu tako kandidatk in kandidatov kot institucije, bo izbirni postopek potekal samo v angleščini in/ali francoščini (8).

Enake možnosti

Evropska komisija in CPVO izvajata politiko enakih možnosti in nediskriminacije v skladu s členom 1d kadrovskih predpisov (9).

Pogoji zaposlitve

Plača in pogoji zaposlitve so določeni v Pogojih za zaposlitev drugih uslužbencev Evropske unije (10).

Uspešnega kandidata ali kandidatko bo CPVO zaposlil kot začasnega uslužbenca oziroma uslužbenko v razredu AD 14 (11) ter glede na obseg delovnih izkušenj razvrstil v stopnjo 1 ali 2 navedenega razreda.

Uspešni kandidat ali kandidatka bo imenovan oziroma imenovana za začetni petletni mandat z možnostjo podaljšanja za največ pet let v skladu z uredbo o ustanovitvi urada, ki se uporablja ob imenovanju.

Po Pogojih za zaposlitev drugih uslužbencev Evropske unije morajo vsi novozaposleni uspešno opraviti devetmesečno poskusno dobo.

Kraj zaposlitve je Angers (Francija), kjer je sedež urada.

Delovno mesto je na voljo od 1. septembra 2021.

Neodvisnost in izjava o interesih

Od predsednice oziroma predsednika se pred prevzemom dolžnosti zahteva izjava o neodvisnem delovanju v javnem interesu ter o kakršnih koli interesih, ki bi lahko vplivali na njeno oziroma njegovo neodvisnost.

Prijavni postopek

Pred oddajo prijave morajo kandidati in kandidatke skrbno preveriti, ali izpolnjujejo vse pogoje za prijavo („Pogoji za prijavo“), zlasti glede zahtevane izobrazbe, delovnih izkušenj na visokem položaju in znanja jezikov. Kandidatke in kandidati, ki ne bodo izpolnjevali katerega koli od pogojev za prijavo, bodo samodejno izločeni iz izbirnega postopka.

Kandidati in kandidatke se morajo prijaviti prek interneta na spodnjem spletnem mestu in slediti navodilom za posamezne stopnje postopka:

https://ec.europa.eu/dgs/human-resources/seniormanagementvacancies/

Za prijavo je potreben veljaven elektronski naslov, ki bo uporabljen za potrditev prijave in za obveščanje na različnih stopnjah izbirnega postopka. Kandidate in kandidatke zato prosimo, da Evropski komisiji sporočijo morebitne spremembe elektronskega naslova.

Za popolno prijavo morajo kandidati in kandidatke naložiti življenjepis v obliki PDF in prek spleta izpolniti motivacijsko pismo (največ 8 000 znakov). Življenjepis in motivacijsko pismo lahko predložijo v katerem koli uradnem jeziku Evropske unije.

Po zaključku spletne prijave bodo prejeli elektronsko sporočilo s potrditvijo, da je bila njihova prijava zabeležena. Če kandidat oziroma kandidatka ne prejme elektronskega sporočila s potrditvijo, prijava ni bila uspešna.

Poteka prijave ni mogoče spremljati po spletu. O stanju prijave bo kandidate in kandidatke neposredno obveščala Evropska komisija.

Za več informacij in/ali pomoč pri tehničnih težavah se kandidati in kandidatke lahko po elektronski pošti obrnejo na: HR-MANAGEMENT-ONLINE@ec.europa.eu.

Rok za prijavo

Rok za prijavo je 10. december 2020 do 12. ure (opoldne) po bruseljskem času; po tem prijave ne bodo več mogoče.

Za pravočasno izpolnitev spletne prijave so odgovorni kandidati in kandidatke. Priporočamo, da s prijavo ne čakajo do zadnjih dni, saj lahko preobremenjenost internetnih povezav ali napaka pri internetni povezavi povzroči prekinitev postopka spletne prijave pred njenim dokončanjem, zaradi česar je treba celotni postopek ponoviti. Po izteku roka za prijavo ne bo več mogoče vnašati podatkov. Prijave, oddane po roku, se ne bodo upoštevale.

Pomembne informacije za kandidate in kandidatke

Kandidate in kandidatke opozarjamo, da je delo različnih izbirnih komisij zaupno. Kandidatkam in kandidatom je prepovedano vzpostaviti neposreden ali posreden stik s člani izbirnih komisij in prav tako je prepovedano, da to stori kdo drug v njihovem imenu. Vsa vprašanja je treba nasloviti na sekretariat ustrezne komisije.

Varstvo osebnih podatkov

Evropska komisija bo zagotovila, da se bodo osebni podatki kandidatk in kandidatov obdelovali v skladu z Uredbo (EU) 2018/1725 Evropskega parlamenta in Sveta (12). To velja zlasti za zaupnost in varnost takih podatkov.

---

(1)  https://eur-lex.europa.eu/legal-content/SL/TXT/PDF/?uri=CELEX:31994R2100&from=SL

(2)  Delovne izkušnje se upoštevajo samo, če predstavljajo dejansko delovno razmerje, ki je opredeljeno kot dejansko, plačano delo zaposlene osebe (ne glede na vrsto pogodbe) ali ponudnika storitve. Delo s krajšim delovnim časom se izračuna sorazmerno na podlagi potrjenega odstotka opravljenih ur s polnim delovnim časom. Materinski dopust/starševski dopust/posvojiteljski dopust se upošteva, če se je uveljavljal v okviru pogodbe o zaposlitvi. Doktorski študij, tudi neplačan, je izenačen z delovnimi izkušnjami, vendar se priznajo največ tri leta, če je bil uspešno zaključen. Dano obdobje se lahko šteje samo enkrat.

(3)  Kandidati in kandidatke morajo v življenjepisu za vsa leta, v katerih so pridobili vodstvene izkušnje, jasno navesti: (1) naziv in vlogo vodstvenih položajev, (2) število zaposlenih, za katere so bili na teh položajih odgovorni, (3) obseg upravljanega proračuna, (4) število hierarhičnih ravni nad posameznim položajem in pod njim ter (5) število oseb s položajem na isti ravni.

(4)  https://eur-lex.europa.eu/legal-content/SL/TXT/PDF/?uri=CELEX:01958R0001-20130701&qid=1408533709461&from=SL

(5)  https://eur-lex.europa.eu/legal-content/SL/TXT/PDF/?uri=CELEX:01962R0031-20140701&from=EN

(6)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(7)  Razen če zadevni član ali članica Komisije v skladu s Sklepom Komisije z dne 5. decembra 2007 (PV(2007) 1811) to nalogo prenese na drugega člana ali članico Evropske komisije.

(8)  Izbirne komisije bodo zagotovile, da domače govorke in govorci teh jezikov ne bodo imeli neupravičene prednosti.

(9)  https://eur-lex.europa.eu/legal-content/SL/TXT/PDF/?uri=CELEX:01962R0031-20140701&from=EN

(10)  https://eur-lex.europa.eu/legal-content/SL/TXT/PDF/?uri=CELEX:01962R0031-20140701&from=EN

(11)  Korekcijski koeficient, ki se uporablja za osebne prejemke in pokojnine uradnikov in drugih uslužbencev Evropske unije, za Francijo od 1. julija 2019 znaša 117,7 %. Koeficient se prilagodi vsako leto.

(12)  Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov (UL L 295, 21.11.2018, str. 39).

---